#  (ପ୍ରାର୍ଥନା ବିଷୟରେ ଯୀଶୁ ଆପଣା ଶିଷ୍ୟମାନଙ୍କୁ ଶିକ୍ଷା ଦେଇ ଆସୁଅଛନ୍ତି।)

#  ମାଗ … ଖୋଜ … ଦ୍ୱାରରେ ମାର 
 କ୍ରମାଗତ ପ୍ରାର୍ଥନା କରିବା ନିମନ୍ତେ ଯୀଶୁ ଆପଣା ଶିଷ୍ୟମାନଙ୍କୁ ଉତ୍ସାହିତ କରିବାକୁ ଆଜ୍ଞା ଦେଲେ। “ତୁମ୍ଭମାନଙ୍କ” ର ପ୍ରକାର ବ୍ୟବହାର କରନ୍ତୁ ଯାହା ଏହି ପୃଷ୍ଠଭୂମିରେ ଅଧିକ ଉପଯୁକ୍ତ ହେବ। (ଦେଖନ୍ତୁ:
“ତୁମ୍ଭମାନଙ୍କ” ର ପ୍ରକାର)। ଏହି ଆଜ୍ଞାଗୁଡ଼ିକ ଏହିପରି ଅନୁବାଦ କରାଯାଇପାରେ “ବାରମ୍ବାର ମାଗିବା … ବାରମ୍ବାର ଖୋଜିବା … ବାରମ୍ବାର ଦ୍ୱାରରେ ମାରିବା”।

#  ମାଗ 
 କେତେକ ଭାଷାରେ ଏହି କ୍ରିୟା ସହିତ ଅଧିକ ତଥ୍ୟର ଆବଶ୍ୟକ ହୋଇପାରେ। ଏହା ଏହିପରି ଅନୁବାଦ କରାଯାଇପାରେ “ତୁମ୍ଭମାନଙ୍କର ଯାହା ଆବଶ୍ୟକ ଈଶ୍ୱରଙ୍କୁ ମାଗ।” “ଈଶ୍ୱରଙ୍କ ଠାରୁ ଯାହା ଆବଶ୍ୟକ ତାହା ଖୋଜ” ଏବଂ “ଦ୍ୱାରରେ ଆଘାତ କର।”

#  ଏହା ତୁମ୍ଭମାନଙ୍କୁ ଦିଆଯିବ 
 ଏହା ଏହିପରି ପ୍ରତ୍ୟକ୍ଷ କ୍ରିୟାରେ ଅନୁବାଦ କରାଯାଇପାରେ: “ଈଶ୍ୱର ଏହା ତୁମ୍ଭମାନଙ୍କୁ ଦେବେ” କିମ୍ବା “ତୁମ୍ଭେମାନେ ଏହା ପ୍ରାପ୍ତ ହେବ।” (ଦେଖନ୍ତୁ: ପ୍ରତ୍ୟକ୍ଷ ବା ପରୋକ୍ଷ)

#  ଦ୍ୱାରରେ ମାର 
 ଦ୍ୱାରରେ ମାରିବା ହେଉଛି କେତେକ ଥର ଏହାକୁ ଆଘାତ କରିବା ଯେପରି ଭୀତରେ ଥିବା ବ୍ୟକ୍ତି ଜାଣନ୍ତୁ ଯେ ତୁମ୍ଭେ ବାହାରେ ଠିଆ ହୋଇଅଛ। ଏହା ଏହିପରି ବ୍ୟବହାର କରି ଅନୁବାଦ କରାଯାଇପାରେ ଯେ ଆପଣଙ୍କ ସଂସ୍କୃତିରେ କି ପ୍ରକାରେ ଲୋକେ ସେମାନେ ପହଞ୍ଚିଅଛନ୍ତି ବୋଲି ଦର୍ଶାନ୍ତି, ଯେପରି “ଡାକିବା” କିମ୍ବା “କାଶିବା” କିମ୍ବା “କରତାଳ ଦେବା”।

#  ଏହା ତୁମ୍ଭମାନଙ୍କ ନିମନ୍ତେ ଫିଟାଇଦିଆଯିବ 
 ଏହା ଏହିପରି ପ୍ରତ୍ୟକ୍ଷ କ୍ରିୟାରେ ଅନୁବାଦ କରାଯାଇପାରେ: “ଈଶ୍ୱର ତୁମ୍ଭମାନଙ୍କ ନିମନ୍ତେ  ଦ୍ୱାର ଫିଟାଇଦେବେ” କିମ୍ବା “ଈଶ୍ୱର ଭୀତରକୁ ତୁମ୍ଭମାନଙ୍କୁ ସ୍ୱାଗତ କରିବେ”।